Diari Oficial de la Generalitat Valenciana


Sumari del DOGV 5360, del 04-10-2006 (2006/11209)

RESOLUCIÓ de 18 de setembre de 2006, de la Direcció General d'Administració Autonòmica, per la qual es convoca Concurs de Mèrits núm. 70/2006 per a la provisió d'un lloc de treball de naturalesa funcionarial, sector administració especial, grup A/B, tècnic de difusió i publicacions de la Conselleria de Territori i Habitatge.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5360

Data del DOGV
:   04-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11636


Data del document
:   18-09-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu
    * professió de la comunicació
    * administració regional
    * professió de la informació

RESOLUCIÓ de 18 de setembre de 2006, de la Direcció General d'Administració Autonòmica, per la qual es convoca Concurs de Mèrits núm. 70/2006 per a la provisió d'un lloc de treball de naturalesa funcionarial, sector administració especial, grup A/B, tècnic de difusió i publicacions de la Conselleria de Territori i Habitatge. [2006/11915]  
En execució de les sentències núms. 304 i 313 de 2002, recaigudes en els procediments abreviats núms. 10/02 i 292/01 respectivament, seguits en el Jutjat Contenciós Administratiu núm. 7 de València, confirmades ambdós per les sentències núms. 912 i 939 de 2004, del Tribunal Superior de Justícia de la Comunitat Valenciana, Sala Contenciosa Administrativa, Secció segona, i Sentència núm. 172 de 2003, recaiguda en el procediment abreviat núm. 255/02, seguit en el mateix Jutjat, confirmada així mateix per la Sentència núm. 635 de 2005, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, es convoca Concurs per a la provisió ordinària i amb caràcter de destinació definitiva, d'un lloc de treball, entre funcionaris que reunisquen els requisits exigits i obtinguen la puntuació necessària. El lloc convocat és de naturalesa funcionarial, sector administració especial, grup A/B, núm. 11.283, tècnic de difusió publicacions de la Conselleria de Territori i habitatge, la forma de provisió del qual és el concurs i que inclòs en les relacions de llocs de treball vigents, aprovades per Resolució d'aquesta Direcció General, de 9 de juny de 2006 (DOGV núm. 5.281, de 15 de juny de 2006) es troba en l'actualitat vacant.   
Aquesta resolució es dicta de conformitat amb el que disposen l'article 20 i concordants del Text Refós de la vigent Llei de la Funció Pública Valenciana; els articles 19 a 25 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, i l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.  
Per tant, fent ús de les facultats que li confereix l'apartat 3 de l'article 18 del Reglament aprovat pel ja indicat Decret 33/1999, aquesta Direcció General, fent ús de les competències que li atribueix l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resol  
Primer  
D'acord amb el que preveu l'article 20.1.a) del Text Refós de la Llei de la Funció Pública Valenciana, es convoca concurs per a la provisió del lloc de treball núm. 11.283, tècnic de difusió publicacions de la Conselleria de Territori i Habitatge, la classificació i funcions de la qual s'especifiquen en la base tercera d'aquesta resolució. El present Concurs es desenvoluparà de conformitat amb les següents  
BASES  
Primera. Participants  
1r. Els qui concursen han d'estar en possessió dels requisits exigits en la classificació del lloc de treball que es convoca i mantindre durant tot el procés, fins al dia de la presa de possessió. La participació en el Concurs pot tindre caràcter voluntari o forçós:  
A) Poden participar amb caràcter voluntari:  
Els funcionaris de carrera de l'administració del Consell, sector administració especial, grup A, llicenciats en periodisme, llicenciats en comunicació Audiovisual i llicenciats en documentació i grup B, diplomats en biblioteconomia i documentació.  
El personal amb destinació definitiva haurà d'haver romàs un mínim de dos anys en el seu lloc de treball, excepte en els supòsits assenyalats en l'apartat 6 de l'article 20 de la Llei de Funció Pública Valenciana.  
El personal en excedència voluntària per interés particular, haurà d'haver romàs un mínim de dos anys en tal situació, d'acord amb el que disposa l'apartat 1.B) de l'article 37 de la Llei de Funció Pública Valenciana.  
B) Participaran amb caràcter forçós.  
1) Els funcionaris de carrera de l'administració del Consell, grup A, sector administració especial, llicenciats en periodisme, llicenciats en comunicació audiovisual i llicenciats en documentació i grup B, sector administració especial, diplomats en biblioteconomia i documentació, que es troben en situació d'excedència forçosa, així com els suspensos que hagen complit el període de suspensió.  
2) Els funcionaris de carrera de l'administració del Consell dels mateixos grups, sector i titulacions a què es referix l'apartat anterior, i que estiguen adscrits amb destinació provisional al lloc convocat. En el cas que aquest personal no obtinga cap lloc en la present Convocatòria, quedarà sense destinació i a disposició de la sotssecretaria de la conselleria en què presta serveis.  
2n. Tot el personal a què fa referència l'anterior apartat B) que no prenga part en el present Concurs, serà declarat en la situació d'excedència voluntària.  
Segona. Presentació de sol·licituds  
Els concursants presentaran la seua sol·licitud de participació en aquesta Convocatòria, d'acord amb el model que es facilitarà a les oficines públiques indicades en l'annex de la present Resolució.   
Les sol·licituds es presentaran en el termini de 15 dies hàbils comptats des del següent al de la publicació d'aquesta Convocatòria en el Diari Oficial de la Generalitat, al Registre General de la Conselleria de Justícia, Interior i Administracions Públiques, als corresponents registres dels serveis centrals i territorials de les distintes conselleries o a les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud de participació s'adjuntarà documentació, degudament compulsada, justificativa dels mèrits que s'al·leguen, si no consten al Registre de Personal de la Direcció General d'Administració Autonòmica. S'entendran al·legats els mèrits que ja consten inscrits en el dit registre i que hagen de valorar-se d'acord amb la convocatòria, sense necessitat d'aportar els documents corresponents. Per tal de facilitar la gestió del procediment, la documentació que s'aporte haurà de presentar-se en el mateix orde en què estan relacionats els apartats del barem indicat en la base quarta.  
Tercera. Lloc de treball a sol·licitar  
Lloc de treball: 11.283, tècnic de difusió i publicacions  
Conselleria: Territori i Habitatge  
Centre de destinació: sotssecretaria  
Localitat lloc: València  
Naturalesa: funcionarial  
Sector: especial  
Complement de destinació: Nivell 20  
Complement específic: E038  
Forma de provisió: concurs   
Requisits:   
Grup A o B  
Llicenciat/ada en periodisme  
Llicenciat/ada en comunicació audiovisual  
Llicenciat en documentació  
Diplomat en biblioteconomia i documentació  
Funcions:  
- Disseny, supervisió i seguiment de les campanyes externes que porte a terme la Conselleria.  
- Difusió i divulgació de projectes i programes de la Conselleria dirigits a la societat en general o a sectors específics d'aquesta.   
- Planificació i gestió dels projectes editorials, audiovisuals i publicacions mediambientals de la Conselleria, així com de l'avaluació pressupostària d'aquestes.  
- Control dels processos de producció de les publicacions i produccions audiovisuals de les seues distintes fases, així com la seua distribució i promoció.  
Quarta. Barem de mèrits  
1r. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, la valoració dels mèrits dels concursants es realitzarà d'acord amb el que s'estableix en la present base:  
A) Antiguitat i grau:  
1) Antiguitat: es valorarà a raó de 0,05 punts per cada mes complet de serveis en actiu en les distintes administracions públiques, fins a un màxim de 9 punts. A aquests efectes, també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis previs en l'administració Pública.  
2) Grau: el grau personal consolidat pels aspirants es valorarà en la forma següent:  
a) Grau consolidat inferior al del lloc sol·licitat: 1 punt.  
b) Grau consolidat igual o superior al del lloc sol·licitat: 2 punts.  
La puntuació màxima possible a obtindre en el present apartat A serà, en conseqüència, d'11 punts.  
B) Formació:  
1) Titulació acadèmica:   
Per qualsevol títol acadèmic oficial d'igual o superior nivell a l'exigit per a l'exercici del lloc de treball a proveir, exclòs el que calga per a l'accés al lloc: 1,5 punts per títol, fins a un màxim de 3 punts. A aquests efectes, i en el cas que el lloc es trobe adscrit a dos grups de titulació, es considerarà com a exigida la titulació corresponent al grup superior.  
Així mateix, només es puntuaran els títols de major nivell, i s'hi entendran compreses aquelles altres titulacions necessàriament prèvies per a l'obtenció del nivell superior.   
2) Cursos de formació i perfeccionament:   
Es valoraran els cursos de formació i perfeccionament de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:  
a) De 100 o més hores: 2,00 punts  
b) De 75 o més hores: 1,50 punts  
c) De 50 o més hores: 1,00 punts  
d) De 25 o més hores: 0,50 punts  
e) De 15 o més hores: 0,20 punts  
En cap cas no es puntuaran en el present subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents Instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
Així mateix, i en el supòsit de cursos impartits, aquests seran valorats una sola vegada, i no seran susceptibles de ser valorades successives edicions d'un mateix curs.  
3) Valencià:   
El coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:  
a) Coneixement oral: 0,75 punts.  
b) Grau elemental: 1 punt.  
c) Grau mitjà: 2 punts.  
d) Grau superior: 3 punts.  
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, i es valorarà exclusivament en aquest últim cas la possessió de major nivell del requerit, a raó d'un punt per cada nivell que excedisca de l'exigit en la classificació.  
4) Idiomes comunitaris:   
Fins a un màxim de 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la Universitat de llicenciatura en les distintes filologies, o de mestre: especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte de valoració per l'apartat de Formació.  
La puntuació màxima possible a obtindre en el present apartat B) serà, en conseqüència, d'11 punts.  
C) Mèrits específics:  
1) Cursos: es valoraran els cursos de formació impartits per universitats, col·legis professionals, i centres públics de formació d'empleats públics, en matèries relacionades amb les funcions de caràcter tècnic del lloc convocat, que van determinar la seua classificació en el sector d'administració especial, segons estableix l'article 16, punt 3, de la Llei de la Funció Pública Valenciana, d'acord amb l'escala següent:  
a) De 50 o més hores: 1,50 punts  
b) De 25 o més hores: 0,75 punts  
c) De 15 o més hores: 0,50 punts  
En cap cas no es puntuaran en el present apartat els cursos pertanyents a una carrera universitària, cursos de doctorat i els de diferents instituts de les universitats quan formen part del pla d'estudis del Centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.   
La puntuació màxima possible a obtindre en aquest apartat serà de 3 punts.  
2) Experiència: es valorarà l'experiència com a funcionari de carrera en l'exercici de llocs amb funcions iguals o semblants, o amb nivell de responsabilitat igual o superior a la del lloc convocat, a raó de 0,10 punts per mes complet de serveis, fins a un màxim de 3 punts.  
S'entendran compresos en aquest apartat els llocs amb funcions iguals o semblants a les del lloc convocat i tinguen assignat un complement de destinació de nivell igual o superior a aquest.  
Així mateix ha d'entendre's, només als efectes d'aquesta Convocatòria, que el personal participant i tots els llocs de treball la naturalesa dels quals haja estat modificada en virtut dels processos legals d'adaptació, han tingut sempre la naturalesa jurídica que tinguen en l'actualitat.  
La puntuació total màxima per experiència serà de 3 punts.  
La puntuació màxima possible a obtindre en el present apartat C), serà de 6 punts.  
2n. La puntuació màxima possible a obtindre per tots els apartats serà de 28 punts.  
3r. En cas d'empat s'adjudicarà el lloc al concursant que haja obtingut major puntuació en l'apartat de formació; si l'esmentada puntuació és també igual, es considerarà l'obtinguda per antiguitat i grau, i finalment els mèrits específics. Si persisteix l'empat, s'adjudicarà per sorteig.  
Cinquena. Puntuació mínima  
Per a obtindre l'adjudicació del lloc cal aconseguir un mínim de 2,80 punts.  
Sisena. Valoració de mèrits  
Únicament es tindran en compte els mèrits obtinguts, al·legats i acreditats abans de finalitzar el termini de presentació de sol·licituds per a participar en aquest Concurs.  
Els mèrits seran valorats per una comissió de valoració, la composició de la qual s'indica en l'apartat segon de la present Resolució.  
Setena. Adjudicació de destinacions  
L'adjudicació del destinació es farà segons l'orde de la puntuació que s'haguera obtingut per aplicació del barem assenyalat en la base quarta.   
La Comissió d'Avaluació, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del Concurs, mitjançant la seua publicació en el tauler d'anuncis dels serveis centrals de la Conselleria de Justícia, Interior i Administracions Públiques, al carrer Miquelet, núm. 5, de València, i en els taulers d'anuncis de les direccions territorials de l'esmentada Conselleria a Alacant (Rambla Méndez Núñez, núm. 41, Torre Generalitat) i a Castelló (c/ Major, núm. 78). En l'anunci corresponent es concedirà un termini de 10 dies hàbils, a comptar del següent al de la seua exposició, perquè les persones interessades puguen al·legar i, si és el cas justificar, el que estimen pertinent davant de la Comissió d'Avaluació.  
Així mateix, i als mers efectes informatius s'inserirà en la pàgina web d'aquesta Direcció General: http://www.cjap.gva.es/ (apartat Centres Directius: Direcció General d'Administració Autonòmica/Enllaços/Provisió de Llocs).  
Una vegada redactada per la Comissió d'Avaluació la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General d'Administració Autonòmica per a la seua publicació en el DOGV, i l'esmentada publicació servirà de notificació als interessats.   
Vuitena. Resolució del Concurs  
El present Concurs serà resolt per la Direcció General d'Administració Autonòmica de la Conselleria de Justícia, Interior i Administracions Públiques, en un termini no superior a 6 mesos, comptats des de l'endemà a la data de finalització del termini de presentació de sol·licituds.  
Novena. Desistiment i renúncia  
1. Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el Concurs queden vinculades a les seues sol·licituds i al resultat del Concurs.  
2. Irrenunciabilitat: no produirà cap efecte la renúncia de destinació adjudicada en aquest Concurs, llevat que amb anterioritat a la finalització del termini possessori, excloses les eventuals pròrrogues reglamentàriament previstes, les persones interessades obtingueren un altre destinació per resolució d'una altra convocatòria concurrent, tant de concurs com de lliure designació, i en aquest cas podran optar per una de les destinacions adjudicades, per mitjà d'un escrit dirigit a la Direcció General d'Administració Autonòmica. A aquests efectes, s'entén per convocatòries concurrents quan en la data de finalització del termini de presentació d'instàncies d'alguna, no s'ha publicat la resolució d'una altra.  
Desena. Cessament i presa de possessió.  
En la resolució del Concurs s'indicarà allò que corresponga en relació amb el cessament i presa de possessió del lloc de treball que haja de formalitzar-se com a conseqüència d'aquell.   
Segon  
La Comissió d'Avaluació del present Concurs estarà composta pels membres següents:  
Titulars:  
Presidenta:  
Yolanda Iza Martínez, cap de la Secció de Contractació, de la Conselleria de Territori i Habitatge.  
Vocals:  
Ernest J. González Fabra, representant de la Direcció General d'Administració Autonòmica.  
Francisco Javier Gutierrez Tordera, cap de la Secció de Programació i Estadística Habitatges, de la Conselleria de Territori i Habitatge.  
Ana Isabel Bueno Bueno, tècnica jurídica, de la Conselleria de Territori i Habitatge.  
Salvador Marco Gisbert, cap de la Secció Gestió Econòmica, de la Conselleria de Territori i Habitatge.  
Un representant del Sindicat CCOO.  
Un representant del Sindicat UGT.  
Un representant del Sindicat IGEVA.  
Un representant del Sindicat CSIF.  
Un representant del Sindicat STAPV-Iv.  
Vocal secretària:  
María Carmen López Desfilis, tècnica d'assumptes comunitaris, de la Conselleria de Territori i Habitatge.  
Suplents:  
Presidenta:  
María Teresa Ibáñez Simó, cap de la Secció de Cooperació Urbanística, de la Conselleria de Territori i Habitatge.  
Vocals:  
Teresa Carrasco Mateu, representant de la Direcció General d'Administració Autonòmica.  
María Jesús Martínez Lucas, cap de la Secció de Seguiment Econòmic Plans d'Habitatge, de la Conselleria de Territori i Habitatge.  
Eduardo García Tobarra, cap de la Secció de Planejament, de la Conselleria de Territori i Habitatge.  
Consuelo Revuelta Rahán, cap de la Secció Administrativa, de la Conselleria de Territori i Habitatge.  
Un representant del Sindicat CCOO.  
Un representant del Sindicat UGT.  
Un representant del Sindicat IGEVA.  
Un representant del Sindicat CSIF.  
Un representant del Sindicat STAPV-Iv.  
Vocal secretari:  
Guillermo Roji Moliner, tècnic d'educació ambiental, de la Conselleria de Territori i Habitatge.  
La Comissió d'Avaluació podrà sol·licitar de la Direcció General d'Administració Autonòmica la designació d'experts que, en qualitat d'assessors, actuaran amb veu però sense vot.  
El funcionament de la Comissió d'Avaluació s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat pel Decret núm. 33/1999, de 9 de març, del Govern Valencià (DOGV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.  
Tercer  
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present Resolució.  
Els recursos contenciós administratius que s'interposen contra aquesta Convocatòria i successius actes del procés de provisió seran anunciats en el Diari Oficial de la Generalitat per als efectes de citació als possibles interessats.  
València, 18 de setembre de 2006.. El director general d'Administració Autonòmica: Miguel Antonio Crespo Marzal.  
ANNEX  
(Oficines públiques)  
ALACANT  
Direcció Territorial de la Conselleria de Justícia, Interior i Administracions Públiques.  
Rambla Méndez Núñez, núm. 41 (TORRE GENERALITAT)  
03440 ALACANT  
Telèfon: 951066625  
FAX:540315702  
Telèfon PROP 012  
(024678665 per a telefonades des de fora de la Comunitat Valenciana)  
CASTELLÓ  
Direcció Territorial de la Conselleria de Justícia, Interior i Administracions Públiques.  
C/ Major, núm. 78  
12591 CASTELLÓ  
Telèfon 535647243  
FAX 975249718  
Telèfon PROP 012  
(562494801 per a telefonades des de fora de la Comunitat Valenciana)  
VALÈNCIA  
Conselleria de Justícia, Interior i Administracions Públiques  
Oficina PROP  
C/ Historiador Chabàs, 2  
46764 VALÈNCIA  
Telèfon PROP 012  
(516395083 per a telefonades des de fora de la Comunitat Valenciana)